Klemm Kl 36

**Klemm Kl 36** – XX a. ketvirtame dešimtmetyje Vokietijos įmonėje „Klemm“ sukurtas keturvietis turistinis ir sportinis monoplanas. Konstruktoriai – Hansas Klemas (vok. Hanns Klemm) ir Fridrichas Fechneris (vok. *[[Friedrich Fechner]]*).

## Istorija

### Projektavimas ir gamyba
Po įmonės sukurto triviečio turistinio lėktuvo „Klemm Kl 32" sėkmės 1932 m Europos turistinių lėktuvų čempionate „Challenge 1932“, Vokietijos aviacijos ministerija (vok. *Luftfahrt Ministerium* (RLM)) užsakė sukurti kitą orlaivį, skirtą dalyvauti sekančiose varžybose „Challenge 1934“.

Konkurso sąlygos reikalavo, kad orlaivis galėtų kilti ir leistis trumpuose pakilimo takuose (STOL), dalyvauti greičio lektynėse 1000 km atstumu, keletą dienų trukusiose 9500 km nuotolio ištvermės lenktynėse, kurių maršrutas iš Varšuvos vedė per Pietų Europą, Šiaurės Afriką ir Vakarų Europą prieš grįžtant į finišą Varšuvoje. Sąlygos reikalavo, kad kiekviena dalyvaujanti bendrovė turėjo pateikti po keturis lėktuvus, iš kurių du turėjo būti aprūpinti V8 tipo varikliu 250 AG galios varikliu „Hirth HM8U“ o du kiti – 225 AG galios I6 tipo varikliu „Argus As17“.
Pagal naujas sąlygas buvo sukurtas Kl 36 – pagerintos aerodinamikos keturvietis lėktuvas su sparnų mechanizacija. Šis orlaivis buvo greičiausias iš visų Klemm konstrukcijų. Buvo pagaminti keturi  Kl 36A serijos orlaiviai (du varomi 225 AG (168 kW) galios apverstais i6 tipo vandeniu aušinamais variklias „Argus As 17“ ir du lėktuvai, varomi i8 tipo 250 AG (190 kW) galios oru aušinamais varikliais „Hirth HM8U“ (registracijos Nr. D-IHEK, D-IHAV). 1934 m. balandžio mėn. konkursui buvo sukurti du prototipai (Kl36AXVII, gamyklinis Nr. 656, registracijos Nr. D-IJIP, su Argus As17a ir Kl36AXII, gamyklinis Nr. 657, registracijos Nr. D-IHEK, su Hirth HM8U). Be kitų dviejų varžybų orlaivių (Kl36AXVII, gamyklinis Nr. 658, D-IDIR ir Kl36AXII, gamyklinis Nr. 659, registracijos Nr. D-IBAV), 1934 m. kaip rezervinis lėktuvas buvo pagamintas penktasis aparatas (gamyklinis Nr. 660, registracijos Nr. D-IAGO). Jis tapo priešserijine mašina (Nr. Kl36 -B01), pavyzdžiu serijinei gamybai. Ši mašina 1934 m. tikriausiai buvo sudaužyta bandymų metu ir vėliau buvo pakeista kita mašina (gamyklinis Nr. 720, registracijos Nr. D-IKYM).

## Eksploatacijos istorija

Keturi Kl 36A su starto numeriais 23 – 26, kaip Vokietijos aviacijos mokyklos (vok. ''Deutsche Verkehrsfliegerschule'' – DVS) komandos orlaiviai, 1934 m. rugpjūčio – rugsėjo mėnesiais dalyvavo Europos turistinių lėktuvų čempionate „Challenge 1934“ Nei vienas jų nebaigė varžybų trasos. Dvi rungtis varžybas laimėjęs Fricas Morcikas (vok. Fritz Morzik) iš varžybų pasitraukė dėl degalų siurblio gedimo, tačiau nuskrido visą trasą ne konkurse. Šie orlaiviai pasiekė gerų rezultatų minimalaus greičio rungtyje (mažiausias užfiksuotas greitis – 57,67 km/val.), tačiau apskritai pasirodė prastesni nei Fieseler Fi 97 ar Messerschmitt Bf 108.Po konkurso Fecheris peržiūrėjo Kl36 projektą, pritaikė jį serijinei gamybai ir naudojimui ne varžybose. Tuščio lėktuvo svoris, kuris varžyboms buvo ribojamas iki 560 kg, padidėjo iki 720 kg. Kaip standartinį serijinio modelio variklį Fecheris planavo naudoti 220 AG galios „Hirth HM 508F“, alternatyviu variantu buvo numatytas „Siemens-Halske Sh 14 A-1“.

Pirmieji modifikuoto Klemm Kl36B prototipai buvo pagaminti tik 1935 m. pabaigoje, po to, kai 1935 m. spalį Vokietijos aviacijos ministerija (vok. *Reichsluftfahrtministerium* – RLM) užsakė sukurti pataisyto Kl36B prototipą ir 50 serijinių mašinų. Viename šio tipo lėktuve (D-IUHU) buvo sumontuota ir suskleidžiama važiuoklė. Jau 1936 m. kovo mėnesį RLM užsakymas vėl buvo atšauktas.

Iš viso buvo baigti tik 7 „Klemm Kl36B", kurie vėliau buvo perduoti Vokietijos aviacijos tyrimų institutui (vok. *Deutsche Versuchsanstalt für Luftfahrt* – DVL).

Vieną egzempliorių trumpą laiką naudojo ir aviakompanija Deutsche Luft Hansa.

Prasidėjus Antrajam pasauliniam karui, likę „Klemm Kl36“ atiteko Liuftvafei, kur buvo naudojami kaip ryšių lėktuvai.

## Techninis aprašymas
Klemm Kl 36 – mišrios konstrukcijos, žemasparnis, konsolinis monoplanas. Fiuzeliažas – drobe dengtas plieninių vamzdelių rėmas, uodegos blokas tradicinės komponuotės, sparno konstrukcija – iš trijų dalių. Sparnų ir uodegos paviršiai dengti fanera. Sparnai – mechanizuoti, su priešsparniais ir užsparniais. Važiuoklė – fiksuota, tradicinės konstrukcijos su uodegos šliaužikliu. Pagrindiniai ratai paprastai buvo komplektuojami su aerodinaminiais gaubtais.

## Techniniai duomenys

**Panašaus laikotarpio, konfigūracijos ir paskirties lėktuvai:**

* Aero A.200
* Caproni PS.1
* Caudron Simoun
* Fieseler Fi 97
* Messerschmitt Bf 108
* Percival Vega Gull
* PZL.26

## Šaltiniai
* (EN) The Illustrated Encyclopedia of Aircraft (Part Work 1982–1985), Orbis Publishing.
* (DE) Kens, Karlheinz, *Historische deutsche Flugzeuge bis 1945.* Modellsport Verlag, Baden-Baden 2010, .
* (PL) Krzyżan, Marian, „Międzynarodowe turnieje lotnicze 1929–1934“, WKiŁ, Warsaw 1988, 
* (DE) Kössler, Karl, *Ein (fast) unbekanntes Flugzeug.* In: *Jet & Prop* Nr. 05/2003.
* (DE) Nowarra, Heinz J., *Die deutsche Luftrüstung 1933–1945.* Bernard & Graefe Verlag, Koblenz 1993, .
* (DE) Zöller, Paul, *Klemm-Flugzeuge Band I*, Okt. 2020, 
* (DE) Zöller, Paul, *Klemm-Flugzeuge Band III – Produktion und Werknummern-Liste*, Nov. 2022, 

## Išnašos